Diari Oficial de la Generalitat Valenciana


Sumari del DOGV 7788, del 23-05-2016 (2016/3141)

Resolució de 29 d'abril de 2016, del director general de l'Institut Valencià d'Acció Social, per la qual s'acorda el desistiment de la licitació número IV-AM001/2016, subministrament de quantia indeterminada (article 9.3.a TRLCSP) de productes alimentosos per a la confecció de menús en les residències de persones amb discapacitat intel·lectual l'Almara, Jubalcoy, Praga i Centre Ocupacional Belcaire per a dos anualitats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7788

Data del DOGV
:   23-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3141


Data del document
:   29-04-2016

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de subministraments

Resolució de 29 d'abril de 2016, del director general de l'Institut Valencià d'Acció Social, per la qual s'acorda el desistiment de la licitació número IV-AM001/2016, subministrament de quantia indeterminada (article 9.3.a TRLCSP) de productes alimentosos per a la confecció de menús en les residències de persones amb discapacitat intel·lectual l'Almara, Jubalcoy, Praga i Centre Ocupacional Belcaire per a dos anualitats. [2016/3141]  
Resultant que en data 13 d'abril de 2016, es va acordar aprovar l'expedient de contractació del contracte del subministrament de quantia indeterminada (art. 9.3.a TRLCSP) de productes alimentosos per a la confecció de menús en les residències de persones amb discapacitat intel·lectual l'Almara, Jubalcoy, Praga i Centre Ocupacional Belcaire per a dos anualitats, mitjançant acord marc amb procediment obert d'adjudicació amb una única empresa, tramitació ordinària (expedient: IV-AM001/2016).  
En data 14 d'abril de 2016, es va remetre al Diario Oficial de la Unión Europea l'anunci per a la licitació de l'acord marc, i en data 19 d'abril de 2016 es va publicar amb número 133574-2016-ES. Es va publicar així mateix en el Diari Oficial de la Comunitat Valenciana del dia 21 d'abril.  
Sent aquest acord marc un dels contractes de subministraments subjecte a regulació harmonitzada previstos en l'article 9.3 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (TRLCSP).  
En virtut del que es preveu en la Directiva 2014/21/UE; i seguint la recomanació de la Junta Consultiva de Contractació Administrativa de l'Estat, aprovada el 16 de març de 2016 i publicada en el Boletín Oficial del Estado de l'endemà, l'efecte directe de la directiva es produeix des del dia 18 d'abril i afecta, tal com se suggereix en el seu apartat 4, per remissió a les disposició transitòria primera del TRLCSP, els contractes harmonitzats que des d'aqueixa data siguen publicats; respecte de la present licitació, encara que es va remetre l'anunci de licitació al Diario Oficial de la Unión Europea en data 14 d'abril, aquest no va eixir publicat fins al 19 d'abril, i resulta per això afectada per l'aplicació de la directiva esmentada.  
En conseqüència, s'observa que els plecs que regeixen aquesta contractació no s'ajusten als previstos en la Directiva 2014/24/UE, en particular pel que fa a la inserció del Document Europeu Únic de Contractació (DEUC), establit en el seu article 59, per la qual cosa es tracta d'una infracció no esmenable de les normes de preparació del contracte, al no correspondre's amb la nova normativa d'aplicació directa que va entrar en vigor el dia 18 d'abril de 2016, per als contractes per procediment obert, subjectes a regulació harmonitzada, com és aquest contracte.  
  
D'acord amb l'article 155.4 del TRLCSP, que preveu la possibilitat de desistir del procediment d'adjudicació fundat en la infracció no esmenable de les normes de preparació reguladores del procediment d'adjudicació. El desistiment no impedirà la iniciació immediata d'un nou procediment de licitació.  
Es resol el desistiment a la celebració del contracte de subministrament de quantia indeterminada (art. 9.3.a TRLCSP) de productes alimentosos per a la confecció de menús en les residències de persones amb discapacitat intel·lectual l'Almara, Jubalcoy, Praga i Centre Ocupacional Belcaire per a dos anualitats, mitjançant acord marc amb procediment obert d'adjudicació amb una única empresa, tramitació ordinària (expedient: IV-AM001/2016).  
  
València, 29 d'abril de 2016.- El director general de l'Institut Valencià d'Acció Social: Ángel Bonafé Osca.